Man kom op verloofde, kinders se lyke afArgieffoto: SAPD/Facebook Kapt. Sandra Janse van Rensburg, woordvoerder van die polisie, het gesê die man se 22-jarige verloofde moes hom by die werk opgelaai het. Sy het egter nie opgedaag nie en ŉ familielid het vir hom ŉ saamrygeleentheid gegee. Volgens Janse van Rensburg het die man in die huis probeer kom, maar daar was geen antwoord nie waarna hy ŉ venster gebreek het om toegang te kry. Die man het hierna op sy verloofde se liggaam in die sitkamer afgekom. Die kinders, ŉ vyfjarige seuntjie en ŉ ses maande oue babadogtertjie, se liggame is in ŉ kamer gevind. Janse van Rensburg het gesê die man is op die toneel deur paramedici vir skok behandel. Die oorsaak van die vrou en kinders se dood sal met nadoodse ondersoeke bepaal word. Die ondersoek duur voort.